Държавен вестник, бр. 81, 2020 г., стр. 17

БРОЙ  81	
Д Ъ Р Ж А В Е Н  В Е С Т Н И К 	
СТР.  17  
6. списък на притежателите на финансови­
те инструменти извън случаите на първично 
публично предлагане:
а) за местните физически лица – трите 
имена на акционера, ЕГН, адрес, брой фи­
нансови инструменти;
б) за местните юридически лица – на­
именование на дружеството, седалище и 
адрес на управление, ЕИК, брой финансови 
инструменти;
в) за чуждестранните физически лица – 
имена, служебен номер, присвоен от цен­
тралния депозитар на ценни книжа, адрес, 
брой финансови инструменти;
г) за чуждестранните юридически лица – на­
именование, правно-организационна форма, 
регистрационен номер на вписване в регистъра 
на съответната държава, идентификационен 
номер (ако имат такъв), седалище, адрес по 
регистрация, брой финансови инструменти;
7. договор за администриране на емисията;
8. документи съгласно правилата на цен­
тралния депозитар на ценни книжа, въз ос­
нова на които той може да извърши оценка 
на риска по чл. 49, параграф 3 от Регламент 
(ЕС) № 909/2014.
(2) Заявлението по ал. 1 се подава от:
1. емитента на емисията финансови ин­
струменти;
2. лице по чл. 131, ал. 2, т. 1 и 2 от ЗППЦК;
3. Агенцията за публичните предприятия 
и контрол;
4. друг орган или лице в предвидените от 
закона случаи.
(3) В случаите, когато заявлението за регис­
трация и промени на вписани обстоятелства 
се подава от лице по чл. 131, ал. 2, т. 1 и 2 
от ЗППЦК, се прилага заверено копие на 
договор за поемане/обслужване на емисията 
или изрично пълномощно за извършване на 
съответните действия по регистрация.
(4) Редът за подаване на заявленията се 
урежда в правилата на централния депозитар 
на ценни книжа. Правилата на централния 
депозитар на ценни книжа може да предвиждат 
прилагането и на други данни и документи 
освен посочените в ал. 1, както и изисквани­
ята, на които те трябва да отговарят.
(5) Централният депозитар на ценни кни­
жа се произнася по заявлението по ал. 1 при 
условията и по реда на чл. 49 от Регламент 
(ЕС) № 909/2014.
(6) Регистрацията на емисия финансови 
инструменти в централния депозитар на ценни 
книжа се удостоверява с акт за регистрация.
(7) Централният депозитар на ценни книжа 
администрира регистрираната емисия финан­
сови инструменти и предоставя свързаните с 
това услуги въз основа на сключен договор 
с емитента.
Чл. 8. Централният депозитар на ценни 
книжа регистрира налични финансови ин­
струменти, които не са на приносител, вклю­
чително издадени от чуждестранни лица, с 
цел публичното им предлагане в страната 
или допускането им за търговия на регулиран 
пазар при условията и по реда на чл. 7 след 
тяхното обездвижване съгласно правилата 
на депозитаря.
Чл. 9. (1) При установяване на данни за 
грешни вписвания в регистрите на централен 
депозитар на ценни книжа, както и при по­
искване от лице по чл. 131, ал. 2 от ЗППЦК, 
участник в системата за сетълмент на ценни 
книжа или емитент, централният депозитар на 
ценни книжа извършва незабавна проверка.
(2) В хода на проверката по ал. 1 цен­
тралният депозитар на ценни книжа може 
да изисква от лицата по чл. 131, ал. 2 от 
ЗППЦК, участниците в системата за сетъл­
мент на ценни книжа, регулирания пазар, 
емитента на финансови инструменти, както 
и от други лица необходимите документи и 
информация.
(3) В случай че при проверката се установи 
погрешно вписване, централният депозитар 
на ценни книжа го коригира и незабавно 
уведомява засегнатите лица. Коригиране 
на погрешно вписване не може да води до 
промяна на параметрите на приключила 
сделка с оглед спазване на изискванията за 
неотменимост на нареждане за прехвърляне 
и окончателност на сетълмента.
(4) Централният депозитар на ценни кни­
жа коригира данните в своите регистри и в 
случаите, когато това е постановено с влязъл 
в сила съдебен акт, по ред, предвиден в пра­
вилата на депозитаря.
Чл. 10. (1) Книгата на акционерите, съ­
ответно книгата на притежателите на други 
финансови инструменти, има следното мини­
мално съдържание:
1. имената (наименованието) и адреса, ЕГН/
ЛНЧ (номер на чужденец) или ЕИК, или друг 
идентификационен номер на притежателите 
на финансови инструменти;
2. вида, броя, номиналната и емисионна­
та стойност на притежаваните финансови 
инструменти;
3. дела на притежаваните от лицето фи­
нансови инструменти от общия брой издадени 
финансови инструменти, които дават еднакви 
права;
4. дела от правата на глас, притежавани 
от съответното лице.
(2) В книгите по ал. 1 се вписват и лицата 
по чл. 133 от ЗПФИ, и данните по ал. 1 за 
тези лица.
(3) Централният депозитар на ценни книжа 
е длъжен да предостави съответната книга по 
ал. 1 на емитента по искане на емитента и